Päätös N:o 3/52, tehty 23 päivänä joulukuuta 1952, perustamissopimuksen 49 ja 50 artiklassa tarkoitettujen maksujen määrästä ja soveltamista koskevista yksityiskohtaisista säännöistä



Virallinen lehti nro 001 , 30/12/1952 s. 0004 - 0006

Suomenk. erityispainos Alue 1 Nide 1 s. 0005

Ruotsink. erityispainos Alue 1 Nide 1 s. 0005

Tanskank. erityispainos: Sarja I Alue 1952-1958 s. 0004

Englannink. erityispainos: Sarja I Alue 1952-1958 s. 0004

Kreikank. erityispainos: Luku 01 Nide 1 s. 0005

Espanjank. erityispainos: Luku 01 Nide 1 s. 0005

Portugalink. erityispainos: Luku 01 Nide 1 s. 0005



PÄÄTÖS N:o 3/52, tehty 23 päivänä joulukuuta 1952, perustamissopimuksen 49 ja 50 artiklassa tarkoitettujen maksujen määrästä ja soveltamista koskevista yksityiskohtaisista säännöistä KORKEA VIRANOMAINEN, joka ottaa huomioon perustamissopimuksen 49 ja 50 artiklan, ottaa huomioon yleissopimuksen 6 ja 7 artiklan, ottaa huomioon perustamissopimuksen 49 ja 50 artiklassa tarkoitettujen maksujen määräytymisperustetta ja kantamista koskevista edellytyksistä 23 päivänä joulukuuta 1952 tehdyn päätöksen N:o 2/52, sekä katsoo, että sen tehtävänä on vahvistaa maksujen määrä, joka ei voi olla yli yksi prosenttia, ja määrittää kyseisen päätöksen N:o 2/52 soveltamista koskevat yksityiskohtaiset säännöt, ON PÄÄTTÄNYT SEURAAVAA: 1 artikla Tammikuun 1 päivästä 1953 alkaen toteutettuun tuotantoon perustuvia maksuja, jotka vahvistetaan kyseisestä päivämäärästä alkaen 0,3 prosentiksi määräytymisperusteina käytetyistä arvoista, nostetaan asteittain joka toinen kuukausi 0,2 prosentilla näistä arvoista ylittämättä kuitenkaan 0,9:ä prosenttia. 2 artikla Maksujen perusteena olevien tuotteiden keskimääräinen arvo vahvistetaan Euroopan maksuliikenteen unionin laskentayksikköinä seuraavasti: >TAULUKON PAIKKA> 3 artikla Edellä tarkoitetun päätöksen N:o 2/52 2 (2) artiklassa määrättyjen vähennysten laskemisessa käytettävät kulutusarvot ovat seuraavat: >TAULUKON PAIKKA> 4 artikla Päätöksen N:o 2/52 2 (4) artiklassa määrätty asteikko vahvistetaan tämän vuoksi Euroopan maksuliikenteen unionin laskentayksikköinä seuraavasti: >TAULUKON PAIKKA> Yhteisön jäsenvaltioiden valuutoissa ohjeellisesti esitetyt vastaavat asteikot julkaistaan myöhemmin. 5 artikla Yritykset toimittavat liitteenä olevan lomakkeen mukaisesti kunkin kuukauden 20 päivänä 20 päivästä helmikuuta 1953 alkaen korkean viranomaisen maksutoimistolle kaikkien niihin liittyvien laitosten osalta ilmoituksen edellä sanotun päätöksen N:o 2/52 1 artiklassa tarkoitetusta tuotannosta edellisen kuukauden aikana. 6 artikla Maksujen, jotka yritykset ovat velkaa korkean viranomaisen perustamissopimuksen 50 artiklan mukaisesti tekemien päätösten nojalla, maksamatta jäänyttä määrää korotetaan yhdellä prosentilla maksun erääntymiskuukautta seuraavan kuukauden viidentenä päivänä. Tähän määrään tehdään yhden prosentin lisäkorotuksia, joiden lukumäärä vastaa ensimmäisestä korotuksesta alkaen kerääntyneiden myöhästymiskuukausien lukumäärää. 7 artikla Yritykset toimittavat alustavasti ja perustamissopimuksen 47 artiklan mukaisesti 20 päivänä tammikuuta 1953 korkean viranomaisen maksutoimistoon edellä 5 artiklassa määrättyjen edellytysten mukaisesti ilmoituksen lokakuun, marraskuun ja joulukuun 1952 aikana toteutetusta tuotannosta. 8 artikla Tämä päätös tulee voimaan yhteisössä 1 päivänä tammikuuta 1953. Korkea viranomainen käsitteli tätä päätöstä ja teki sen kokouksessaan 23 päivänä joulukuuta 1952. Korkean viranomaisen puolesta Puheenjohtaja Jean MONNET 23 PÄIVÄNÄ JOULUKUUTA 1952 TEHDYN PÄÄTÖKSEN N:o 3/52 LIITE ILMOITUS KUUKAUSITTAISESTA TUOTANNOSTA >KAAVION ALKU> >KAAVION LOOPU>